Урысей Федерацэм и Ныпым и махуэр Къэбэрдей-Балъкъэрым щагъэлъапIэ
Къэбэрдей-Балъкъэрым и къалэ, щIыналъэ псоми щекIуэкIащ Урысей Федерацэм и Къэрал Ныпым и махуэм теухуа гуфIэгъуэ дауэдапщэхэр.
Республикэм и къалащхьэм «Плъыфищу зэгуэлъ Урысей нып» фIэщыгъэр иIэу щекIуэкIа хэкупсэ акцэм хэтащ цIыху миным щIигъу. ЕджакIуэхэм, щIалэгъуалэм, жылагъуэм я урысейпсо зэгухьэныгъэхэм я лIыкIуэхэр, юнармейцхэр, волонтёрхэр, курыт IэщIагъэ, щIэныгъэ нэхъыщхьэ щрагъэгъуэт еджапIэхэм щIэсхэр Налшык и уэрамхэм ирикIуащ метрипщI зи кIыхьагъ, къэрал ныпым и плъыфэхэм хуэдэ лентIхэр яIыгъыу.
Апхуэдэу Iуэхум жыджэру хэт щIалэгъуалэм Къэбэрдей-Балъкъэрым щыпсэухэмрэ хьэщIэхэмрэ хуагуэшащ УФ-м и нып цIыкIухэр икIи махуэшхуэм ехьэлIа упщIэхэр иратурэ абы и купщIэм цIыхухэр трагъэпсэлъыхьащ.
КъБР-м и Iэтащхьэмрэ
Правительствэмрэ я
пресс-IуэхущIапIэ.
